
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1193 

29 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Συνδέσμου Δήμων Νομού Χίου (ΣΥ.ΔΗ.- 


ΝΟΧ). 1 

Αγοραπωλησία αγριοκούνελου στη Λήμνο. 2 


Τροποποίηση της υπ’ αριθμ. 6725/18.4.2001 απόφα¬ 
σης του Γενικού Γραμματέα Περιφέρειας Ηπείρου 
περί σύστασης αμιγούς Δημοτικής Επιχείρησης με 
την επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗ¬ 


ΜΟΥ ΕΚΑΛΗΣ». 3 

Τροποποίηση της συστατικής πράξης αμιγούς Δημο¬ 
τικής Επιχείρησης Αγροτικής, Τουριστικής Ανά¬ 
πτυξης και προβολής του Δήμου Τρίγλιας 
Δ.Ε.Α.ΤΑ.Π. 4 


Τροποποίηση της υπ’ αριθμ. 196/20.1.2005 απόφα¬ 
σης της Γενικής Γραμματέως Περιφέρειας Πελο- 
ποννήσου περί σύστασης Επιχείρησης στο Δήμο 
Βόχας Ν. Κορινθίας με την επωνυμία «Δημοτική 
Αναπτυξιακή - Κατασκευαστική Επιχείρηση Βόχας 


(ΔΑΚΕΒ)». 5 

Τροποποίηση της παρ. 2 του άρθρου 4 του Κανονι¬ 
σμού Παροχών του ΚΑΦ Ξηράς Κιάτου. 6 

Κύρωση εκούσιου αναδασμού αγροκτήματος ΓΚΡΙ- 
ΚΑΣ, Ν. Θεσπρωτίας. 7 


ΑΠΟΦΑΣΕΙ Σ 

Αριθ. 4696 (1) 

Σύσταση Συνδέσμου Δήμων Νομού Χίου (ΣΥ.ΔΗ.ΝΟΧ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 206 - 211 του π.δ. 410/1995 
όπως τροποποιήθηκαν και ισχύουν. 

2. Τις υπ’ αριθμ. 71/2005, 75/2005, 90/2005, 101/2005 
και 115/2005 αποφάσεις των Δήμων Αγίου Μηνά, Ιωνίας, 
Καμποχώρων, Ομηρούπολης και Χίου αντίστοιχα, περί 
σύστασης Συνδέσμου Δήμων Νομού Χίου. 


3. Το υπ’ αριθμ. 537/1.7.2005 έγγραφο της ΤΕΔΚ Ν. Χί¬ 
ου, αποφασίζουμε: 

Εγκρίνουμε τη σύσταση Συνδέσμου μεταξύ των Δήμων: 
Αγίου Μηνά, Ιωνίας, Καμποχώρων, Ομηρούπολης και Χί¬ 
ου (ΣΥ.ΔΗ.ΝΟΧ) του οποίου: 

1. Ο σκοπός είναι: 

α) Ανάπτυξη διαδημοτικής συνεργασίας για την εκμε¬ 
τάλλευση πλουτοπαραγωγικών πόρων ΟΤΑ μελών του 
Συνδέσμου. Επιστημονική υποστήριξη ΟΤΑ για ανάπτυξη 
- εκμετάλλευση ίδιων πλουτοπαραγωγικών πόρων των 
ΟΤΑ. Υποστηρικτικός μηχανισμός αναπτυξιακού σχεδια- 
σμού ΟΤΑ μελών του. 

β) Διαχείριση υδάτινου δυναμικού - Μελέτη, κατασκευή, 
συντήρηση συστημάτων ύδρευσης και αποχέτευσης, εγ¬ 
γειοβελτιωτικών και αντιπλημμυρικών έργων. 

γ) Διαχείριση απορριμμάτων - Καθαριότητα, συλλογή, 
αποκομιδή, διάθεση απορριμμάτων. 

δ) Προστασία του περιβάλλοντος, αξιοποίηση περιβαλ¬ 
λοντικών πόρων, ανάδειξη φυσικού - οικολογικού κάλ¬ 
λους, αξιοποίηση, προστασία και εκμετάλλευση τοπικών 
και φυσικών πόρων. 

ε) Διατήρηση και αξιοποίηση της αρχιτεκτονικής κλη¬ 
ρονομιάς και των πολιτιστικών παραδόσεων της περιο¬ 
χής- 

στ) Παραγωγή, εκμετάλλευση και διάθεση ήπιων μορ¬ 
φών ενέργειας (Αιολική γεωθερμία κ.λπ.). 

ζ) Γ ενικά η ανάληψη πρωτοβουλιών, δράσεων και ενερ¬ 
γειών για την προώθηση της ολοκληρωμένης τοπικής 
ανάπτυξης. 

η) Ενημέρωση, επιμόρφωση και ευαισθητοποίηση των 
κατοίκων της περιοχής, με στόχο τη διεύρυνση της συμ¬ 
μετοχής τους στην ανάπτυξη του τόπου τους. 

2. Έδρα θα είναι ο Δήμος Χίου. 

3. Η διάρκεια θα είναι 30 (τριάντα) έτη με πρόβλεψη πα¬ 
ράτασης της διάρκειας κατόπιν αποφάσεως των μετεχό- 
ντων Δήμων. 

4. Έσοδα θα είναι: 

α) Η ετήσια εισφορά κάθε Δήμου - μέλους του Συνδέ¬ 
σμου που είναι ποσό ίσο και αντίστοιχο με το 1 % της ΣΑ- 
ΤΑτου προηγουμένου έτους. 

β) Οι πρόσοδοι από την περιουσία του. 

γ) Οι πρόσοδοι από τους φόρους, τα τέλη και δικαιώμα¬ 
τα που επιβάλλονται υπέρ του Συνδέσμου και στην περί¬ 
πτωση του εδαφίου δ’ έχουν εφαρμογή οι διατάξεις των 

άρθρων 62 και 63 του από 24.9.1958 β.δ/τος, όπως τρο¬ 
ποποιήθηκαν και ισχύουν μέχρι σήμερα. 

δ) Δωρεές, επιχορηγήσεις και εισφορές που παρέχει το 
Δημόσιο ή άλλα φυσικά ή Νομικά πρόσωπα ή Οργανισμοί. 

Ο Σύνδεσμος διοικείται από το Διοικητικό Συμβούλιο, 
την Εκτελεστική Επιτροπή και τον Πρόεδρο. 

Το Διοικητικό Συμβούλιο του Συνδέσμου συγκροτείται 
από αιρετούς αντιπροσώπους, που υποδεικνύονται από 
τα Δημοτικά Συμβούλια και βάσει των οριζομένων στην 
εκάστοτε ισχύουσα νομοθεσία. 

Το Συμβούλιο εκλέγει από τα μέλη του τον Πρόεδρο, 
τον Αντιπρόεδρο καιτα μέλη της Εκτελεστικής Επιτροπής 
για διετή θητεία. 

Η Εκτελεστική Επιτροπή αποτελείται από τον Πρόεδρο 
του Συμβουλίου του Συνδέσμου ως Πρόεδρο, τον Αντι¬ 
πρόεδρο και ένα μέλος. 

Ως προς την εκλογή, τις αρμοδιότητες, την λειτουργία 
των οργάνων του Συνδέσμου, ως και για την τυχόν διάλυ¬ 
ση του, εφαρμόζονται οι εκάστοτε ισχύουσες διατάξεις 
του Δημοτικού και Κοινοτικού Κώδικα. 

Η απόφαση αυτή θα προκαλέσει δαπάνη στους προϋ¬ 
πολογισμούς των Δήμων που είναι μέλη του Συνδέσμου 
ύψους 38.780,00 ευρώ συνολικά για το έτος 2005 (ήτοι 
αναλυτικά: Δ. Χίου: 17.250,00 ευρώ, Δ. Ιωνίας 7.480,00 ευ¬ 
ρώ, Δ. Αγ. Μηνά 2.320,00 ευρώ, Δ. Ομηρούπολης 
8.190,00 ευρώ, Δ. Καμποχώρων 3.540,00 ευρώ). Για κάθε 
ένα από τα επόμενα έτη το ποσό δεν μπορεί να προϋπο- 
λογισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 10 Αυγούστου 2005 

Ο Γενικός Γραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 
-♦- 

Αριθ. 2964 (2) 

Αγοραπωλησία αγριοκούνελου στη Λήμνο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 2 του ν.δ. 86/1969 
«περί Δασικού Κώδικα». 

2. Τις διατάξεις του π.δ. 94/1993 (ΦΕΚ 40/Α/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή Όργανα Δια- 
νομαρχιακού Επιπέδου του Υπουργείου Γεωργίας». 

3. Τις διατάξεις του ν. 2503/1997 (ΦΕΚ 107/Α71997) «Δι¬ 
οίκηση, Οργάνωση, στελέχωση της Περιφέρειας, ρύθμι¬ 
ση θεμάτων για Τοπική Αυτοδιοίκηση και άλλες διατά¬ 
ξεις». 

4. Το άρθρο 29Α του ν. 1558/1985 (ΦΕΚ 137/Α71985) 
«Κυβέρνηση και Κυβερνητικά όργανα» που προστέθηκε 
με το άρθρο 27του ν. 2081/1992 (ΦΕΚ 154/Α71992), όπως 
κωδικοποιήθηκε και ισχύει με το άρθρο 90 του π.δ. 63/ 
2005 ΦΕΚ 98Α. 

5. Την υπ’ αριθμ. 100793/3948/2.8.2005 απόφαση του 
Υπ. Αγροτικής Ανάπτυξης και Τροφίμων «περί ρυθμίσεις 
Θήρας για την κυνηγετική περίοδο 2005-2006». 

6. Το π.δ. 11/1995 (ΦΕΚ 5 Α’-Διορθ.Σφαλμ. στο ΦΕΚ-44 
Α71996) περί «Υγειονομικοί όροι σχετικά με την παραγω¬ 
γή και τη διάθεση στην αγορά του κρέατος των κου νελιών 


και του κρέατος των εκτρεφομένων θηραμάτων τη θανά¬ 
τωση των αγρίων θηραμάτων και τη διάθεση στην αγορά 
του κρέατος αυτών, σε συμμόρφωση προς τις οδηγίες 
91/496/ΕΟΚ και 92/45/ΕΟΚτου Συμβουλίου». 

7. Την υπ’ αριθμ. 2/2005 ρυθμιστική διάταξη Θήρας της 
Διεύθυνσης Δασών Λέσβου. 

8. Το από 15.4.2005 πρακτικό της «Επιτροπής Διερεύ- 
νησης Προβλημάτων Αγριοκούνελου Λήμνου» που συ- 
στάθηκε με την υπ’ αριθμ. 686/8.3.2005 δ/γη του Γ ενικού 
Γραμματέα Περιφέρειας Βορείου Αιγαίου και καταγρά- 
φηκετο μέγεθος του προβλήματος 

9. Την υπ’ αριθμ. 1754/23.5.2005 απόφαση του Γενικού 
Γ ραμματέα Περιφέρειας Βορείου Αιγαίου με θέμα «συ¬ 
γκρότηση συνεργείων για τη δίωξη των αγριοκούνελων» 

10. Την υπ’ αριθμ. 2943/8.8.2005 εισήγηση της Διεύθυν¬ 
σης Δασών Ν.Λέσβου 

11. Το γεγονός ότι οι υπερπληθυσμοί του αγριοκού- 
νελου στη νήσο Λήμνο έχουν διαταράξει το οικοσύστη¬ 
μα και έχουν δημιουργήσει ήδη σοβαρά προβλήματα 
και καταστροφές στις γεωργικές εκμεταλλεύσεις, 
εγκρίνουμε 

Την αγοραπωλησία- κατ’ εξαίρεση - για την τρέχουσα 
κυνηγετική περίοδο του αγριοκούνελου στη νήσο Λήμνο 
σύμφωνα με τις ισχύουσες αγορανομικές, υγειονομικές, 
φορολογικές και λοιπές διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 9 Αυγούστου 2005 

Ο Γ ενικός Γ ραμματέας Περιφέρειας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 
-♦- 

Αριθ. 16768 (3) 

Τροποποίηση της υπ’ αριθμ. 6725/18.4.2001 απόφασης 
του Γενικού Γραμματέα Περιφέρειας Ηπείρου περί 
σύστασης αμιγούς Δημοτικής Επιχείρησης με την 
επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΕΚΑ- 
ΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (π.δ. 
410/1995). 

2. Την υπ’ αριθμ. 25027/9.4.1984 (ΦΕΚ 244/19.4.1984 
τ.Β’) απόφαση του Υπουργού Εσωτερικών. 

3. Την υπ’ αριθμ. 87/2005 απόφαση του Δημοτικού Συμ¬ 
βουλίου Εκάλης. 

4. Την υπ’ αριθμ. 20922/19.9.2001 (ΦΕΚ 1271/Β/ 
2.10.2001) απόφασή μας, «Μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, εγ¬ 
γράφων κ.λ.π. «Με εντολή Γενικού Γραμματέα Περιφέ¬ 
ρειας» και 

5. Την από 28.7.2005 Οικονομοτεχνική μελέτη, αποφα¬ 
σίζουμε: 

Τροποποιούμετηνπαρ. 6της υπ’ αριθμ. 6725/18.4.2001 
απόφασης μας ως εξής: 

Ο Δήμος Εκάλης διαθέτει στην επιχείρηση το χρηματι¬ 
κό ποσό των 73.085,84 ευρώ, ως ίδια συμμετοχή στο αρ¬ 
χικό κεφάλαιο της (αύξηση κατά 20.000,00 ευρώ). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (άρθρο 27 ν. 2081/1992). 

Με την παρούσα κανονιστική πράξη ο Δήμος Εκάλης 

επιβαρύνεται εφάπαξ με το ποσό των 20.000,00 ευρώ. 
(Κ.Α. 70-7521). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Αυγούστου 2005 

Με εντολή Γενικού Γραμματέα Περιφέρειας 
Ο Προϊστάμενος 
ΔΗΜΗΤΡΙΟΣ ΜΠΑΛΤΟΓΙΑΝΝΗΣ 
-♦- 

Αριθ.8711 (4) 

Τροποποίηση της συστατικής πράξης αμιγούς Δημοτικής 
Επιχείρησης Αγροτικής, Τουριστικής Ανάπτυξης και 
προβολής του Δήμου ΤρίγλιαςΔ.Ε.Α.ΤΑ.Π.. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 του π.δ. 410/1995. 

2. Την υπ’ αριθμ. 10283/2004 απόφαση και με την οποία 
έγινε κατάσταση της αμιγούς Δημοτικής Επιχείρισης 
Αγροτικής, Τουριστικής Ανάπτυξης και προβολήςτου Δή¬ 
μου Τρίγλιας. 

3. Την υπ’ αριθμ. 115 /2005 απόφαση Δ.Σ. του Δήμου 
Τρίγλιας για την τροποποίηση της συστατικής πράξης 
της αμιγούς Δημοτικής Επιχείρησης Αγροτικής Τουριστι¬ 
κής Ανάπτυξης και προβολής Τρίγλιας. 

4. Την από 22.6.1925 υποβληθείσα οικονομοτεχνική με¬ 
λέτη. 

5. Την από 29.7.2005 έκθεση αξιολόγησης της οικονο¬ 
μοτεχνικής μελέτης από την αρμόδια επιτροπή που συ- 
στήθηκε με την υπ’ αριθμ. 7799/14.7.2005 απόφασή μας, 
αποφασίζουμε: 

Τροποποιείται η συστατική πράξη της αμιγούς Δημοτι¬ 
κής Επιχείρησης Αγροτικής, Τουριστικής Ανάπτυξης και 
προβολής του Δήμου Τρίγλιας Δ.Ε.Α.ΤΑ.Π, ως προς το 
ύψος του αρχικού κεφαλαίου το οποίο από 30.000 ευρώ γί¬ 
νεται σε 230.000 ευρώ μετά απάτη σύναψη δανείου ύψους 
200.000 ευρώ μεταξύ του Δήμου Τρίγλιας και του Τ.Π.Κ.Δ. 

Από τη δημοσίευση ως παρούσας προκαλείται δαπάνη 
200.000.00 ευρώ διακοσίων χιλιάδων ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Αυγούστου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 11068 8) 

Τροποποίηση της υπ’ αριθμ. 196/20.1.2005 απόφασης 
της Γ ενικής Γ ραμματέως Περιφέρειας Πελοποννήσου 
περί σύστασης Επιχείρησης στο Δήμο Βόχας Ν. Κο¬ 
ρινθίας με την επωνυμία «Δημοτική Αναπτυξιακή - Κα¬ 
τασκευαστική Επιχείρηση Βόχας (ΔΑΚΕΒ)». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 277.284 του π.δ. 410/1995. 

2. Τις διατάξεις του ν. 2503/1997 (ΦΕΚ 107 Α’) Διοίκη¬ 
ση, Οργάνωση στελέχωση της Περιφέρειας, ρύθμιση 


θεμάτων για την Τοπική Αυτοδιοίκησης και άλλες δια¬ 
τάξεις. 

3. Την υπ’ αριθμ. 25027/9.4.1984 απόφαση του Υπ. Εσω¬ 
τερικών, Δημόσιας Διοίκησης και Αποκέντρωσης (ΦΕΚ 
244/19.4.84 τ.Β'). 

4. Τις διατάξεις του άρθρου 29Α' 1558/1985 (Α' 137), 
όπως κωδικοποιήθηκε και ισχύει με το άρθρο 90 π.δ. 
63/2005 ΦΕΚ 98Α'. 

5. Την υπ’ αριθμ. 196/20.1.2005 απόφασή μας περί σύ¬ 
στασης Επιχείρησης στο Δήμο Βόχας Ν. Κορινθίας με την 
επωνυμία «Δημοτική Αναπτυξιακή.Κατασκευαστική Επι¬ 
χείρηση Βόχας (ΔΑΚΕΒ)» η οποία δημοσιεύθηκε στο ΦΕΚ 
242/τ.Β'/2005. 

6. Το υπ’ αριθμ. 7405/18.4.2005 έγγραφο του Υπ. Εσω¬ 
τερικών, Δημόσιας Διοίκησης και Αποκέντρωσης. 

7. Την υπ’ αριθμ. 9/109/7.6.2005 απόφαση του Δημοτι¬ 
κού Συμβουλίου Βόχας περί τροποποίησης της υπ’ αριθμ. 
293/2004 όμοιας με την οποία συστάθηκε το παραπάνω 
Νομικό Πρόσωπο, αποφασίζουμε: 

1. Τροποποιούμε την υπ’ αριθμ. 196/20.1.2005 απόφα¬ 
ση μας (ΦΕΚ 242 τ. Β72005 «περί σύστασης της Δη μοτικής 
Αναπτυξιακής Κατασκευαστικής Επιχείρησης Βόχας (ΔΑ¬ 
ΚΕΒ)», όπως παρακάτω: 

Α. Απαλείφεται η μνεία των διατάξεων του άρθρου 16 
παρ. 5 του ν. 2539/1997 από την παράγραφο 1 του προοι¬ 
μίου της παραπάνω απόφασής μας. 

Β. Η περίπτωση γ της παραγράφου 9 των Σκοπών της 
Δημοτικής Επιχείρησης (Τουριστική Ανάπτυξη) αντικαθί¬ 
σταται ως εξής: 

γ. Η εκμετάλλευση και ο καθορισμός παραλίων και η 
εξασφάλιση υποδομών για την ασφάλεια των λουσμένων, 
υπό τις ειδικότερες προϋποθέσεις του άρθρου 36 του 
π.δ. 410/1995 (ήτοι κατ’εξαίρεση ανάθεση από το Δημοτι¬ 
κό Συμβούλιο με πλειοψηφία των δύο τρίτων του συνολι¬ 
κού αριθμού των μελών του, συγκεκριμένος χρόνος, 
κ.λ.π.) και σύμφωνα με τα όσα ορίζει η υπ’ αριθμ. 
1047427/4612/ΒΟ010/3.6.2002 κοινή υπουργική απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης. 

Γ. Η παράγραφος 11 των Σκοπώντης Δημοτικής Επιχεί¬ 
ρησης (Διαφημίσεις) αντικαθίσταται ως εξής: 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες, υπό τις ειδικότερες προ¬ 
ϋποθέσεις του άρθρου 36 του π.δ. 410/1995 (κατ’ εξαίρε¬ 
ση ανάθεση από το Δημοτικό Συμβούλιο με πλειοψηφία 
των δύο τρίτων του συνολικού αριθμού των μελών του, 
συγκεκριμένος χρόνος, κ.λ.π.) και σύμφωνα με τις διατά¬ 
ξεις του άρθρου 3 του ν. 2946/2001, και η προβολή μέσω 
των διαφημιστικών στοιχείων, ιδεών και μηνυμάτων του 
Δήμου και της Δημοτικής Επιχείρησης, που έχουν σχέση 
με την Κοινωνική και Πολιτιστική Ανάπτυξη, τον αθλητι¬ 
σμό, το Περιβάλλον, την Επιμόρφωση και την Ψυχαγωγία 
των κατοίκωντης περιφέρειας του Δήμου. 

Δ. Καταργείται η παρ. 12 των Σκοπών της Δημοτικής 
Επιχείρησης (.Δημοτική Συγκοινωνία), επειδή δεν προ- 
βλέπεται από τις διατάξεις του άρθρου 18 του ν. 2963/ 
2001 και η παρ. 13 (:Λοιπές Επιχειρηματικές Δραστηριό¬ 
τητες) λαμβάνει τον αρ. 12. 

Κατά τα λοιπά ισχύει η αριθμ. 196/20.1.05 προηγούμε¬ 
νη απόφασή μας. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Βόχας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8Αυγούστου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 11103 (9) 

Τροποποίηση της παρ. 2 του άρθρου 4 του Κανονισμού 
Παροχών του ΚΑΦ Ξηρός Κιάτου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του κωδ. του ν. 5167/1932 περί ρυθμί- 
σεως των εις τους λιμένας φορτ/κών εργασιών κ.λ.π. 
όπως τροποποιήθηκαν από το ν.δ. 1254/4199. 

2. Τις διατάξεις του ν. 2503/1997. 

3. Τις διατάξεις του άρθρου 14, του ν. 2399/1996 και του 
άρθρου 20 του ν. 2386/1996. 

4. Το υπ’ αριθμ. Φ3α/οικ. 12310/2005 έγγραφο του Υπ. 
Απασχόλησης και Κοινωνικής Προστασίας. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Την οικονομική δυνατότητα του ΚΑΦ Λιμένος Κιάτου, 
αποφασίζουμε: 

Εγκρίνουμε την τροποποίηση της παρ. 2, του άρθρου 4 
του Κανονισμού Παροχών του ΚΑΦ Λιμένος Κιάτου, που 
εγκρίθηκε με την υπ’ αριθμ. ΕΕ 1445/23.12.77 απόφαση 
του Επιθεωρητού Εργασίας Πελοποννήσου και Δυτ. Ελ¬ 
λάδος και τροποποιήθηκε μεταγενέστερα ως ακολού¬ 
θως: 

Για όσους έχουν δέκα (10) έτη συμμετοχής στο ΚΑΦ Λι¬ 
μένος Κιάτου, ποσό τέσσερις χιλιάδες είκοσι εννέα ευρώ 
και εβδομήντα λεπτά (4029,70 ευρώ). 

Για κάθε έτος συμμετοχής από το 11 ο μέχρι και το 20ο 
τριακόσια πενήντα επτά ευρώ και σαράντα πέντε λεπτά 
(357,45 ευρώ). 


Για κάθε έτος συμμετοχής πέραν του 20ου τριακόσια 
ενενήντα έξι ευρώ και είκοσι οκτώ λεπτά (396,28 ευρώ). 

Τ ο ανώτατο όριο της εφάπαξ αποζημίωσης δεν δύναται 
να υπερβαίνει το ποσό των έντεκα χιλιάδων ενιακοσίων 
εβδομήντα τεσσάρων ευρώ και εξήντα τριών λεπτών 
(11.974.63 ευρώ). 

Κλάσμα του χρόνου μεγαλύτερο των έξι (6) μηνών υπο¬ 
λογίζεται ως ολόκληρος χρόνος για τον υπολογισμό της 
προσαύξησης όχι όμως και γιατη θεμελίωση δικαιώματος 
για τη χορήγηση της παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Αυγούστου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 8264 (10) 

Κύρωση εκούσιου αναδασμού αγροκτήματος ΓΚΡΙΚΑΣ, 
Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του ν. 674/1977 άρθρο 15 παρ. 1. 

2. Σχετική εισήγηση της Δ/νσης Αγροτικής Ανάπτυξης, 
αποφασίζουμε: 

Κυρώνουμε το νέο κτηματικό καθεστώς, που διαμορ¬ 
φώθηκε με τον εκούσιο αναδασμό του έτους 2004- 
2005,στην κτηματική περιφέρεια του αγροκτήματοος 
ΓΚΡΙΚΑΣ, όπως αυτό απεικονίζεται στους συνταχθέντες 
από την επιτροπή Αναδασμού κτηματολογικούς πίνακες 
και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 1 Αυγούστου 2005 

Ο Νομάρχης 
ΗΛΙΑΣ ΛΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




